**Page Module:Location map/styles.css has no content.**

Location of Rohtak in IndiaLocation of Rohtak in Indiaரோதக்class=notpageimage| Location of Rohtak in India
**ரோதக் சகோதரிகள் வைரஸ் வீடியோ சர்ச்சை** (*Rohtak sisters viral video controversy*) என்பது நவம்பர் 2014 இன் பிற்பகுதியில் இந்தியாவில் சமூக ஊடகங்களில் பரப்பரப்பாக பரவிய ஓர் நிகழ்படத்தையும், அதைத் தொடர்ந்து நடந்த நிகழ்வுகளையும் உள்ளடக்கியது. முதல் நிகழ்படத்தில் இரண்டு சகோதரிகள் ( ரோதக் சகோதரிகள் அல்லது சோனாபட் சகோதரிகள் என்று குறிப்பிடப்படுகிறார்கள் ).

நிகழ்படம்
---------

ஆண்கள் தங்களை துன்புறுத்தியதாகக் கூறி மூன்று இளைஞர்களை இடுப்புப் பட்டையால் அடிக்கின்றனர். இந்த நிகழ்படமானது தொலைக்காட்சி நிறுவனங்களால் ஒளிபரப்பப்பட்டது. சிறுமிகள் ஊடகங்களால் பாராட்டப்பட்டனர். மேலும், "தைரியமானவர்கள்" என்ற புனைப்பெயரை வழங்கினர். சில நாட்களுக்குள் இரண்டாவது நிகழ்படம் வெளிவந்த பிறகு, அது மற்றொரு பையனை உதைப்பதைக் காட்டியது. கருத்துக்கள் எதிர்மறையாக மாறத் தொடங்கின. பேருந்தில் பயணிப்பதாக கூறிக்கொண்டிருந்த 6 பெண்கள் காவல்துறையின் முன் வாக்குமூலம் அளித்தனர். இது துன்புறுத்தல் பிரச்சினை அல்ல, ஆனால் உடம்பு சரியில்லாத பெண்ணுக்கு ஒதுக்கப்பட்ட இருக்கையை சிலர் ஆக்கிரமித்திருப்பதால் இருக்கைகள் தொடர்பான தகராறு என்று அவர்கள் கூறினர். இணையத்தில் ஒரு நீண்ட திருத்தப்படாத நிகழ்படம் காணப்பட்டது. அதில் சிறுமிகள் தங்கள் தொலைபேசியில் சம்பவத்தை படம்பிடித்த மூன்றாவது பெண்ணிடம், அதை திருப்பித் தருமாறு கேட்கின்றனர். பின்னர் மற்றொரு ஆண் முன் வந்து, இதைப் போலவே சிறுமிகளால் தானும் துன்புறுத்தப்பட்டதாகவும் அதற்காக ₹ 20,000 செலுத்த வேண்டியிருந்தது என்றும் கூறினார்.

சோதனை
-----

திசம்பர் 8 அன்று, சிறுமிகள் தங்கள் நிகழ்வுகளின் பதிப்பு உண்மை என்பதை நிரூபிக்க ஒரு நரம்பியல் பகுப்பாய்வு சோதனை செய்ய முன்வந்தனர். சிறுமிகள் அவர்களிடம் நடத்தப்பட்ட பலமுனை வரைவி தேர்வில் தோல்வியடைந்தனர். அதே நேரத்தில் குற்றம் சாட்டப்பட்டவர்கள் அதில் தேர்ச்சி பெற்றனர். 18 சனவரி, 2015 அன்று, பெண்கள் அரியானா மாநில மகளிர் ஆணையத்தின் துணைத் தலைவர் சுமன் தஹியாவிடம் புகார் அளித்தனர். அதிகாரிகளால் வழக்கைத் திரும்பப் பெறுமாறு தங்களுக்கு அழுத்தம் கொடுக்கப்படுவதாகவும், பலமுனை வரைவி சோதனையின்போது தங்களிடம் ஆபாசமான கேள்விகள் கேட்கப்பட்டதாகவும் கூறினர். மே 2015இல், தங்களுடைய படங்களை கணிணி உதவியுடன் யாரோ மாற்றி சமூக ஊடகங்களில் வெளியிட்டதாக சகோதரிகள் போலீசில் புகார் செய்தனர்.

விசாரணை
-------

ஆகத்து 2015 இல், காவல்துறை தனது விசாரணையை முடித்து குற்றப்பத்திரிகையை தாக்கல் செய்தது. 200 பக்க குற்றப்பத்திரிகையில் 50 சாட்சிகளின் அறிக்கைகள் இருந்தன. மேலும் பொய் கண்டறிதல் சோதனையின் அறிக்கையும் அடங்கும்.  நிகழ்படத்தை படம்பிடித்த பெண்ணின் அறிக்கையும் சேர்க்கப்பட்டதாக ஊடக அறிக்கைகள் தெரிவித்தன. எந்த ஒரு துன்புறுத்தலும் நடக்கவில்லை என்றும், சிறுமிகளில் ஒருவரால் செல்லிடைபேசி கொடுக்கப்பட்டதாகவும் அவர் கூறினார். குற்றம் சாட்டப்பட்ட சிறுவர்களின் சோதனை நம்பகமானதாகக் கண்டறியப்பட்டதாக காவலர்கள் தெரிவித்தனர்.  சிறுமிகளின் சட்ட ஆலோசகர், அதர் சிங் பன்வார் *இந்துஸ்தான் டைம்ஸிடம்* பேசுகையில், விசாரணையில் காவல்துறை பாரபட்சமாக இருப்பதாக குற்றம் சாட்டினார். பலமுனை வரைவி சோதனை காவலர்களால் புனையப்பட்டிருக்கலாம் என்று கூறிய அவர், இந்த வழக்கை மத்திய புலனாய்வுத் துறையிடம் (சிபிஐ) ஒப்படைக்க வேண்டும் என்றும் பரிந்துரைத்தார்.

தீர்ப்பு
--------

நீதிமன்றம் தனது தீர்ப்பை மார்ச் 4, 2017 அன்று வழங்கியது.   அனைத்து குற்றச்சாட்டுகளும் தள்ளுபடி செய்யப்பட்டு இளைஞர்கள் நிரபராதிகளாக கருதப்பட்டனர்.  அவர்கள் மீதான அனைத்து குற்றச்சாட்டுகளிலிருந்தும் அவர்கள் விடுவிக்கப்பட்டனர்.  

4 மார்ச் 2017 அன்று, அவர்கள் அனைத்து குற்றச்சாட்டுகளிலிருந்தும் விடுவிக்கப்பட்டனர். இருப்பினும், அவர்கள் சர்ச்சையின் விளைவுகளால் தொடர்ந்து பாதிக்கப்பட்டதாகக் கூறப்படுகிறது. அவர்கள் மேல் விழுந்த எதிர்மறை எண்ணத்தின் காரணமாக வேலைவாய்ப்பு தகுதிகள் கிடைக்காமல் போயின.

இவற்றையும் பார்க்கவும்
----------------------

* பெண்களைக் கேலிசெய்தல்

மேற்கோள்கள்
-----------

1. ↑  "Harassed in Public Bus, Rohtak Sisters Thrash Men". *என்டிடிவி*. 30 November 2014.. பார்த்த நாள்: 18 January 2015.
2. ↑  "Sonepat sisters’ case: Fresh video by sisters questions SIT probe". *ஹிந்துஸ்தான் டைம்ஸ்*. 4 February 2015. Archived from the original on 17 ஜூன் 2015.. பார்த்த நாள்: 17 June 2015.
3. 1 2  "Have the Combative Rohtak Sisters Gone From ‘Bravehearts’ to Bullies in India?". *Wall Street Journal*. 4 December 2014.. பார்த்த நாள்: 23 January 2015.
4. ↑  "Fresh allegations against Rohtak sisters, another man accuses girls of spinning false tales". *சிஎன்என்-ஐபிஎன்*. 8 December 2014. Archived from the original on 8 டிசம்பர் 2014.. பார்த்த நாள்: 18 February 2015.
5. ↑  "Rohtak sisters demand narco test for probe". *தி டைம்ஸ் ஆஃப் இந்தியா*. 9 December 2014.. பார்த்த நாள்: 18 January 2015.
6. ↑  "Rohtak sisters fail polygraph test; their `molesters` pass: Report". *Zee News*. 19 February 2015.. பார்த்த நாள்: 18 February 2015.
7. ↑  "Rohtak sisters say govt harassing them, approach women's panel". *தி டைம்ஸ் ஆஃப் இந்தியா*. 19 January 2014.. பார்த்த நாள்: 18 January 2015.
8. ↑  "One arrested for posting morphed photos of Rohtak sisters". *தி டைம்ஸ் ஆஃப் இந்தியா*. 18 May 2015.. பார்த்த நாள்: 17 June 2015.
9. 1 2  "Sonepat sisters: Girls' counsel alleges bias in investigation". *ஹிந்துஸ்தான் டைம்ஸ்*. 18 August 2015. Archived from the original on 22 ஆகஸ்ட் 2015.. பார்த்த நாள்: 18 August 2015.
10. ↑  "Sonepat sisters’ case: 'Allegations not reliable', police files challan in court". *Daily Bhaskar*. 18 August 2015.. பார்த்த நாள்: 18 August 2015.
11. ↑  "2 Years After Viral Video, Accused Cleared In Rohtak Molestation Case". ndtv. 5 March 2017. 23 March 2017 அன்று பார்க்கப்பட்டது.
12. ↑  "'Molesters' of Rohtak sisters acquitted by court". dnaindia. 5 March 2017. 23 March 2017 அன்று பார்க்கப்பட்டது.
13. ↑  "2 Years After Viral Video, Accused Cleared In Rohtak Molestation Case". ndtv. 5 March 2017. 23 March 2017 அன்று பார்க்கப்பட்டது.
14. ↑  "'Molesters' of Rohtak sisters acquitted by court". dnaindia. 5 March 2017. 23 March 2017 அன்று பார்க்கப்பட்டது.
15. ↑  "2 Years After Viral Video, Accused Cleared In Rohtak Molestation Case". ndtv. 5 March 2017. 23 March 2017 அன்று பார்க்கப்பட்டது.
16. ↑  "'Molesters' of Rohtak sisters acquitted by court". dnaindia. 5 March 2017. 23 March 2017 அன்று பார்க்கப்பட்டது.
17. ↑  "2 Years After Viral Video, Accused Cleared In Rohtak Molestation Case". ndtv. 5 March 2017. 23 March 2017 அன்று பார்க்கப்பட்டது.
18. ↑  "'Molesters' of Rohtak sisters acquitted by court". dnaindia. 5 March 2017. 23 March 2017 அன்று பார்க்கப்பட்டது.

வெளி இணைப்புகள்
---------------